P r e d k l a d a c i a   s p r á v a

	Na pozvanie predsedu vlády Slovenskej republiky Roberta Fica sa  dňa 14. septembra 2006 uskutoční oficiálna návšteva predsedu vlády Českej republiky Mirka Topolánka v Slovenskej republike. 

	Oficiálna návšteva M. Topolánka v Slovenskej republike sa koná na základe prejaveného záujmu predsedu českej vlády po nástupe do funkcie navštíviť Slovensko a zapadá do dohody premiérov pravidelne sa stretávať a upevňovať nadštandardné vzťahy medzi Slovenskou republikou a Českou republikou.

	Obsahom rokovaní bude predovšetkým zhodnotenie dosiahnutej úrovne bilaterálnych vzťahov medzi SR a ČR a perspektívy ich ďalšieho rozvoja, výmena skúseností z doterajšieho pôsobenia našich krajín v Európskej únii a aktuálne otázky medzinárodnopolitického diania.